Mediona participa com a convidada a les III Jornades Repensem l’escola | Mediona, cap a on anem?
← Reflexions i propostes dels veïns i les veïnes de Mediona
Presentació pública del Consell de Poble →
Mediona participa com a convidada a les III Jornades Repensem l’escola
El projecte Mediona, cap a on anem? ha despertat curiositat més enllà del municipi i la Fundació Ser.gi i el Moviment de Renovació Pedagògica de Girona ens han convidat a participar a les III Jornades Repensem l’escola, que se celebren el 19 d’octubre a l’Institut Vallvera de Salt. L’objectiu d’aquesta iniciativa és crear un espai de trobada i intercanvi entre la comunitat educativa i il·lusionar els equips docents a tirar endavant amb objectius innovadors i, de vegades, trencadors, més enllà de les dificultats o traves burocràtiques.
En aquesta tercera edició volen centrar la reflexió al voltant del binomi escola i societat, entenent que l’escola no educa tota sola. Pot l’escola continuar treballant al marge del context que l’envolta? Com l’incorpora? Aquestes, entre altres qüestions, seran l’eix vertebrador d’unes jornades a les quals ens fa molta il·lusió poder participar i aportar tota l’experiència viscuda durant aquest darrer any amb el projecte Mediona, cap a on anem?.
El 19 d’octubre es desenvolupa la jornada entre les 9h i les 17h a l’Institut Vallvera de Salt.
El projecte Mediona, cap a on anem? forma part de:
Taula 3. Escola i noves interaccions (11h30’ a 13h30’)
– Escola El Roure Gros de Santa Eulàlia de Riuprimer. Conèixer, descobrir i aprendre junts a través de la ciència. Presenta: Carme Alemany, mestra i tutora del centre.
– Escoles de Rubí. Enriquint la realitat: AR i QR dins i fora de l’aula. Presenta: Josep Maria Silva, professor de “Comunicació i interacció educativa” a la UAB i gestor territorial de l’Àrea TIC al Vallès Occidental.
– Municipi de Mediona. Mediona, cap on anem?. Participació i dinamització comunitària amb les escoles del municipi. Presenta: Servand Casas, alcalde de Mediona i tutor de l’Escola La Fassina.
– Escola Dalmau Carles, de Girona. Aprenent a programar, aprenem a pensar. Presenta: Laura Bartrons, tutora del centre.
Modera: Roser Batllori, membre del MRP.
http://www.fundaciosergi.org/2013/10/iii-jornada-repensem-lescola/
Aquesta entrada ha esta publicada en Cap a on anem?. Afegeix a les adreces d'interès l'enllaç permanent.